**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՕԳՈՍՏՈՍԻ 25-Ի N 858-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Ֆինանսների նախարարություն** | **27.10.2021թ.** |
| **N 01/11-1/17373-2021** |
| Նախագծով նախատեսվում է «Օրենսդրության զարգացման և իրավական հետազոտությունների կենտրոն» հիմնադրամի կանոնադրության մեջ որպես հիմնադրամի գործունեության հիմնական նպատակ լրացնել նոր կետեր, որոնցից 19-րդ ենթակետի համաձայն՝ հիմնադրամն իրականացնելու է իրավական ակտերի նախագծերի հայեցակարգերի և իրավական ակտերի նախագծերի շուրջ հանրային քննարկումների կազմակերպումը, քննարկումների կազմակերպմանն աջակցությունը և խորհրդատվության տրամադրումը, իսկ 20-րդի համաձայն՝ իրականացնելու է ՀՀ արդարադատության նախարարությանը վերապահված՝ ՀՀ կառավարության, ՀՀ արդարադատության նախարարության և հանրային իշխանության այլ մարմինների անունից դատական ներկայացուցչության իրականացման գործընթացի կազմակերպումը և իրականացումը, ներառյալ՝ իրավավերլուծական գործունեության և խորհրդատվության տրամադրման միջոցով:Իրավական ակտերի նախագծերի հայեցակարգերի և իրավական ակտերի նախագծերի շուրջ հանրային քննարկումների կազմակերպումը, քննարկումների կազմակերպմանն աջակցությունը և խորհրդատվության տրամադրման կապակցությամբ հայտնում ենք, որ «Նորմատիվ իրավական ակտերի մասին» օրենքի 4-րդ հոդվածի 1-ին մասի համաձայն՝ հանրային քննարկումը կազմակերպում են ակտն ընդունելու իրավասություն ունեցող մարմինը կամ Կառավարության անդամը, ինչպես նաև Կառավարությանը և վարչապետին ենթակա մարմինները, իսկ նուն հոդվածի 6-րդ մասի համաձայն՝ Հանրային քննարկումների կազմակերպման և անցկացման [կարգը](https://www.arlis.am/DocumentView.aspx?docid=126002) (այսուհետ՝ Կարգ) սահմանում է Կառավարությունը: Կարգի 10-րդ կետի համաձայն՝ Հանրային քննարկումը պարտադիր իրականացվում է քննարկում իրականացնող մարմնի պաշտոնական ինտերնետային կայքում և Հայաստանի Հանրապետության արդարադատության նախարարության կողմից վարվող իրավական ակտերի նախագծերի հրապարակման միասնական կայքում (այսուհետ՝ միասնական կայք) հրապարակման եղանակով, որի համար Կարգի 13-րդ կետի համաձայն՝  հանրային քննարկում իրականացնող մարմինը դիմում է Հայաստանի Հանրապետության արդարադատության նախարարություն՝ միասնական կայքում գրանցվելու համար մուտքի անուն և գաղտնաբառ ստանալու նպատակով: Մուտքի անունը և գաղտնաբառը տրամադրվում է դիմելուց հետո հնգօրյա ժամկետում: **Հայաստանի Հանրապետության արդարադատության նախարարությունը համակարգում է միասնական կայքի աշխատանքները և իրականացնում է մշտադիտարկում:** Մշտադիտարկման արդյունքում Հայաստանի Հանրապետության արդարադատության նախարարությունը կարող է դիմել հանրային քննարկում իրականացնող մարմին, եթե հայտնաբերվել է սույն կարգի կամ «Նորմատիվ իրավական ակտերի մասին» օրենքի պահանջների որևէ խախտում: Դիմելուց հետո հնգօրյա ժամկետում հանրային քննարկում իրականացնող պետական կառավարման համակարգի մարմինը պետք է ներկայացնի պարզաբանում արձանագրված խախտումների կապակցությամբ: Ամփոփելով վերոգրյալը և հիմք ընդունելով այն, որ օրենքն ուղղակիորեն լիազորում է սահմանել հանրային քննարկումների կազմակերպման և անցկացման կարգը, իսկ վերջինովս էլ հստակ սահմանված է հանրային քննարկման շրջանակներում ՀՀ արդարադատության նախարարության գործունեության շրջանակը՝ հայտնում ենք, որ ՀՀ կառավարության 2018 թվականի հոկտեմբերի 10-ի թիվ 1146-Ն որոշմամբ ՀՀ արդարադատությանը նման իրավասություն վերապահված չէ, այլ վերջինս **համակարգում է միասնական կայքի աշխատանքները և իրականացնում է մշտադիտարկում:**Լրացվող 20-րդ կետով նախատեսվում է սահմանել, որ հիմնադրամի կողմից որպես գորրծունեության հիմնական նպատակ իրականացվելու է ՀՀ արդարադատության նախարարությանը վերապահված՝ ՀՀ կառավարության, ՀՀ արդարադատության նախարարության և հանրային իշխանության այլ մարմինների անունից դատական ներկայացուցչության իրականացման գործընթացի կազմակերպումը և իրականացումը, ներառյալ՝ իրավավերլուծական գործունեության և խորհրդատվության տրամադրման միջոցով: Կից ներկայացված հիմնավորման համաձայն՝ Հիմնադրամը որոշ դատական գործերով ներկայումս աջակցում է վարչապետի, Կառավարության և Արդարադատության նախարարության շահերի ներկայացմանը՝ Արդարադատության նախարարության անունից: Հիմնադրամի կողմից դատարաններում Կառավարության և Արդարադատության նախարարության անունից իրականացվող դատական ներկայացուցչության գործընթացի՝ ինստիտուցիոնալ առումով կազմակերպումն ու իրականացումը հնարավորություն կտա ճկուն գործիքների և փորձառու կադրերի ներգրավման միջոցով առավել արդյունավետ դարձնել նշված գործընթացը: Կանոնադրությամբ նման նպատակի սահմանումը բխում է Արդարադատության նախարարությանը վերապահված՝ դատական ներկայացուցչություն իրականացնելու ոլորտում օպտիմալացման նպատակներից, քանի որ դատական ներկայացուցչություն իրականացնելու գործառույթը մեկ վայրում կենտրոնացնելու պարագայում երաշխավորվելու է այդ աշխատանքների համաչափ և խելամիտ բաշխումը, և առավել քիչ ռեսուրսներով ակնկալվելու է առավելագույն արդյունք: Հիմնադրամի կողմից դատական ներկայացուցչության իրականացման և/կամ աջակցության պարագայում ապահովվելու է Կառավարության և պետական կառավարման համակարգի մարմինների անունից դատական ներկայացուցչություն իրականացնելու ոլորտում պրոֆեսիոնալիզմը՝ Հիմնադրամի կողմից համապատասխան մասնագետների և փաստաբանների ներգրավման միջոցով: ՀՀ քաղաքացիական դատավարության օրենսգրքի 49-րդ հոդվածի 3-րդ մասը սահմանում է, որ Հայաստանի Հանրապետությանն իրենց իրավասության սահմաններում դատարանում ներկայացնում են պետական համապատասխան մարմինները՝ այդ մարմնի ղեկավարի կամ նրա տեղակալի միջոցով:ՀՀ վարչական դատավարության օրենսգրքի 22-րդ հոդվածի 8-րդ մասի համաձայն՝ որպես պետական կամ տեղական ինքնակառավարման մարմնի ներկայացուցիչ դատարանում ի պաշտոնե հանդես է գալիս այդ մարմնի ղեկավարը կամ նրա տեղակալը։Այս համատեքստում անհասկանալի է, թե ինչ կարգով է Հիմնադրամի կողմից իրականացվելու հանրային իշխանության մարմինների անունից դատական ներկայացուցչության իրականացման գործընթացի կազմակերպումը և իրականացումը: Այլ կերպ ասած, Նախագծի հիմնավորմամբ նախանշված նպատակներին, մեր կարծիքով Նախագծի ընդունմամբ առհասարակ հնարավոր չէ հասնել:Հարկ է նկատի ունենալ նաև, որ Նախագծի ընդունումը, ըստ էության, ենթադրում է Հիմնադրամի կողմից ՀՀ արդարադատության նախարարությանը վերապահված գործառույթների կրկնություն, ինչը, մեր կարծիքով, հակասում է հանրային կառավարման բնագավառում Կառավարության կողմից որդեգրված քաղաքականության հիմնական ուղղություններին: | **Ընդունվել է**Նախագծում կատարվել են համապատասխան փոփոխություններ: |
| **2. Վարչապետի աշխատակազմի պետաիրավական վարչության** | **12.11.2021թ.** |
| **N 02/10.20/39137-2021** |
| Նախագծով առաջարկվում է «Օրենսդրության զարգացման և իրավական հետազոտությունների կենտրոն» հիմնադրամի կանոնադրության մեջ հիմնադրամի գործունեության հիմնական նպատակների շարքը լրացնել ևս մեկով, մասնավորապես՝ Արդարադատության նախարարությանը վերապահված՝ Հայաստանի Հանրապետության վարչապետի, Կառավարության, Արդարադատության նախարարության և հանրային իշխանության այլ մարմինների անունից դատական ներկայացուցչության իրականացման գործընթացի կազմակերպումը և իրականացումը, ներառյալ՝ իրավավերլուծական գործունեության և խորհրդատվության տրամադրման միջոցով:Հարկ է նկատել, որ «Հիմնադրամների մասին» ՀՀ օրենքի 3-րդ հոդվածի 1-ին մասի համաձայն՝ հիմնադրամը հետապնդում է սոցիալական, բարեգործական, մշակութային, կրթական, գիտական, առողջապահական, բնապահպանական և (կամ) այլ հանրօգուտ նպատակներ։ Ընդ որում, միատեսակ կարգավորում է ամրագրված նաև ՀՀ քաղաքացիական օրենսգրքի 123-րդ հոդվածի 1-ին մասով: Այս տեսանկյունից, մեր գնահատմամբ, նախագծով լրացվող նպատակն օրենսդրի կողմից հիմնադրամների համար կանխորոշված որևէ նպատակի հետ չի մեկտեղվում: | **Ընդունվել է**Նախագծում կատարվել է համապատասխան փոփոխություն: |